Lázaro de Tormes

Lázaro de Tormes estas hispana filmo de 2000 verkita kaj reĝisorita de Fernando Fernán Gómez. Ĝi estis protagonistigita ĉefe de Rafael Álvarez "El Brujo", kiu ĉirkaŭ tiu epoko trakuris la landon ludante monologon pri la rolulo de la preskaŭ samnoma novelo Lazarillo de Tormes (oni notu, ke nur la diminutivo diferencigas la novelon disde la filmo.

Pri la reĝisoro oni notu ankaŭ, ke li jam estis verkisto, reĝisoro kaj protagonisto de televida serio pri diversaj roluloj de pikareska romano de 1974 nome El pícaro. 

Intrigo

Lazarillo de Tormes (Rafael Álvarez) devas pruvi antaŭ la Justico, ke lia ŝtelemo ne celas fari malbonon, sed ke ĝi rilatas al la neceso manĝi. 

Geaktoraro kaj roluloj
 Rafael Álvarez 'El Brujo' 	... 	Lázaro
 Karra Elejalde 	... 	Ĉefpastro
 Beatriz Rico 	... 	Teresa
 Manuel Alexandre 	... 	Skribisto
 Francisco Algora 	... 	Gastejestro
 Álvaro de Luna 	... 	Kaldronisto
 Juan Luis Galiardo 	... 	Urbestro
 Agustín González 	... 	Machuca
 Emilio Laguna 	... 	Fray Gabriel
 José Lifante 	... 	Pastro
 Manuel Lozano 	... 	Lazarillo
 Francisco Rabal 	... 	Blindulo
 Tina Sáinz 	... 	Bazaristino

 Komentoj 
Oni filmis en la Monaĥejo de Sankta Bartolomeo de Lupiana (Guadalajara), Talamanca de Jarama (Madrid) kaj Toledo. Dum la filmado Fernando Fernán Gómez malsaniĝis kaj devis anstataŭi lin en la reĝisorado José Luis García Sánchez, dum tre elĉerpita Francisco Rabal devis ludi la rolon de la blindulo, kiun dekomence estis ludonta Fernando Fernán Gómez mem. García, Yago (25a de oktobro 2011). «Los rodajes más conflictivos del cine español». Cinemanía. Arkivita el la originalo la 30an de oktobro 2011. Konsultita la 25an de oktobro 2011. 

La filmo ricevis du Goya-premiojn.

 Referencoj kaj notoj



Kategorio:Hispanlingvaj filmoj
Kategorio:Hispanaj komediaj filmoj
Kategorio:Filmoj aperintaj en 2000
Kategorio:Filmoj adaptitaj de libroj